*Tämä artikkeli käsittelee kirjainta. Y on myös kunta Ranskassa ja toinen sukupuolikromosomeista.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| Yy Yy |
|   |
| 

| Suomen kielen aakkoset |
| --- |
| Latinalaiset aakkoset |
|  | Aa | Bb | Cc | Dd |  |
| Ee | Ff | Gg | Hh | Ii | Jj |
| Kk | Ll | Mm | Nn | Oo | Pp |
| Qq | Rr | Ss | Tt | Uu | Vv |
|  | Ww | Xx | Yy | Zz |  |
| Muut suomen aakkoset |
| Åå | Ää | Öö |
|  | Šš | Žž |  |
| Luettelo kirjaimista |

 |

 |
|  |

**Y** (**y**) on latinalaisten ja myös suomen aakkosten 25. kirjain. Y-kirjaimen nimi on suomen kielessä *yy* ja äännearvo [y].

Latinalaista Y-kirjainta vastaa kreikkalaisessa kirjaimistossa kirjain ypsilon (Υ, υ). Kyrillisessä kirjaimistossa esiintyvä samannäköinen kyrillinen У (у) on u-äänteen merkki. Kyrillisessä kirjaimistossa käytetään y-äänteen merkkinä eräissä kielissä lähes samannäköistä kyrillistä kirjainta Ү (ү), tarkkeellisia kirjaimia Ӱ (ӱ) tai Ӳ (ӳ) tai myös kirjainta Ю (ю). Yhdennäköisyydestään huolimatta kaikki Y:n tapaiset kirjaimet ovat Unicode-merkistössä eri merkkejä.

Historiaa
---------

Y-kirjain omaksuttiin latinalaisiin aakkosiin 100-luvulla eaa. kreikkalaisesta kirjaimistosta. Sen taustalla on kreikan ypsilon (Υ), josta oli jo saatu V-kirjain, mutta joka otettiin uusine äännearvoineen käyttöön latinassa *y*-äänteen merkiksi, tosin vain lainasanoissa.

Y suomen kielessä
-----------------

Y-kirjaimella merkitään suomen kielessä labiaalista suppeaa etuvokaalia [y]. Y on suomessa puhdas vokaali, eikä se äänny j:nä kuten eräissä muissa kielissä.

Y-kirjainta on vanhassa kirjasuomessa käytetty myös *i*-äänteen merkkinä. Esimerkiksi kieltosana *ei* voitiin kirjoittaa *ey*. Toisaalta *y*-äänne voitiin puolestaan kirjoittaa *u*, *i*, *ij* tai *w* tai jättää kokonaan merkitsemättäkin kuten sanassa *mös* (*myös*).

Y muissa kielissä
-----------------

Y-kirjainta nimitetään eräissä kielissä "kreikkalaiseksi i:ksi" (ransk. *y grec*) tai *ypsiloniksi*.

Ruotsissa, norjassa, tanskassa ja tšekissä y-kirjaimen äännearvo on *y*. Muissa kielissä tavallinen ääntämys on *i* (ranskassa, espanjassa ja puolassa) tai *j* (englannissa, espanjassa). Saksassa y-kirjain on harvinainen; se voi merkitä joko *i*- tai *y*-äännettä.

Muita esitystapoja
------------------

* Morseaakkosissa **Y** merkitään: -.--
* Radioaakkosissa **Y** on suomalaisen standardin mukaan *Yrjö* ja NATO-standardin mukaan *Yankee*
* Pistekirjoituksessa (Braille) **Y** merkitään:

* Tietokoneissa **Y** koodataan eri merkistöissä seuraavasti:

|  | Y | y |
| --- | --- | --- |
| ASCII | 89 | 121 |
| Unicode | U+0059 | U+0079 |

Y-kirjaimen merkityksiä
-----------------------

* SI-järjestelmässä
	+ y (jokto-) on etuliite, joka tarkoittaa 10−24-kertaisuutta.
	+ Y (jotta-) on etuliite, joka tarkoittaa 1024-kertaisuutta.
* y on matematiikassa usein koordinaatiston pystyakselin muuttuja.
* Y on biokemiassa tyrosiinin tunnus.
* Y on alkuaine yttriumin kemiallinen merkki.
* Y on sähkötekniikassa admittanssin tunnus.

Lähteet
-------

1. 1 2 3  Wichmann, Yrjö ym.: *Tietosanakirja*. Hakusana Y. Helsinki: Tietosanakirja-osakeyhtiö, 1909–1922. Teoksen verkkoversio.
2. ↑  Savolainen, Erkki: Verkkokielioppi (1.6.3 Suppeat, puolisuppeat ja väljät vokaalit) *finnlectura.fi*.  2001.  Arkistoitu 24.9.2015. Viitattu 18.8.2014.
3. ↑  Häkkinen, Kaisa: "Äänteistön ja oikeinkirjoituksen kehitys", *Agricolasta nykykieleen. Suomen kirjakielen historia*. WSOY, 1994. ISBN 951-0-19028-4.

Aiheesta muualla
----------------

* Kuvia tai muita tiedostoja aiheesta **Y** Wikimedia Commonsissa